ΑΠΟΦΑΣΕΙΣ
Αριθμ. ΔΦ 15/4786
Τροποποίηση του Κανονισμού του Προγράμματος Μεταπτυχιακών Σπουδών, με τίτλο «Επιστή-
μη των Δεδομένων» (MSc in Data Science), του
Τμήματος Επιστήμης και Τεχνολογίας, της Σχολής
Επιστήμης και Τεχνολογίας, του ΠΑ.ΚΕ.Δ.Ι.Π.Σ.
Η ΣΥΓΚΛΗΤΟΣ ΤΟΥ ΔΙΕΘΝΟΥΣ
ΠΑΝΕΠΙΣΤΗΜΙΟΥ ΤΗΣ ΕΛΛΑΔΟΣ
Έχοντας υπόψη:
1. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την
κοινωνία και λοιπές διατάξεις» (Α’ 141).
2. Τον ν. 4610/2019 «Συνέργειες Πανεπιστημίων και
Τ.Ε.Ι., πρόσβαση στην τριτοβάθμια εκπαίδευση, πειραματικά σχολεία, Γενικά Αρχεία του Κράτους και λοιπές
διατάξεις» (Α’ 70).
3. Τα άρθρα 75-78 του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της
Οδηγίας (ΕΕ) 2016/2102 και της Οδηγίας (ΕΕ) 2019/1024 Ηλεκτρονικές Επικοινωνίες (Ενσωμάτωση στο Ελληνικό
Δίκαιο της Οδηγίας (ΕΕ) 2018/1972) και άλλες διατάξεις»
(Α’ 184).
4. Τον ν. 3469/2006 «Εθνικό Τυπογραφείο, Εφημερίς
της Κυβερνήσεως και λοιπές διατάξεις» (Α’ 131).
5. Την υπό στοιχεία ΔΦ 2.1/7613/12-04-2023 διαπιστωτική πράξη του Προέδρου της Διοικούσας Επιτροπής του
ΔΙ.ΠΑ.Ε. «Συγκρότηση του Συμβουλίου Διοίκησης του
Διεθνούς Πανεπιστημίου της Ελλάδος», (Υ.Ο.Δ.Δ. 364).
6. Την υπό στοιχεία ΔΦ 30/10396/25-05-2023 Διαπιστωτική πράξη του Προέδρου της Διοικούσας Επιτροπής
του ΔΙ.ΠΑ.Ε. «Εκλογή Πρύτανη του Διεθνούς Πανεπιστημίου της Ελλάδος», (Υ.Ο.Δ.Δ. 510).
7. Την υπό στοιχεία ΔΦ 2.1/16812/06-09-2023 απόφαση του Πρύτανη του ΔΙ.ΠΑ.Ε. «Ορισμός Αντιπρυτάνεων -
Καθορισμός Τομέα Ευθύνης των Αντιπρυτάνεων - Ανάθεση αρμοδιοτήτων στους Αντιπρυτάνεις - Καθορισμός
σειράς αναπλήρωσης του Πρύτανη» (Υ.Ο.Δ.Δ. 925).
8. Την υπό στοιχεία ΔΦ 2.1/17583/19-09-2023 (ΑΔΑ:
91Υ446ΨΖ3Π-3Φ9) διαπιστωτική πράξη - απόφαση Συγκρότησης της Συγκλήτου του Διεθνούς Πανεπιστημί-
ου της Ελλάδος για το Ακαδημαϊκό Έτος 2023-2024 του
Πρύτανη του ΔΙ.ΠΑ.Ε.
9. Την υπό στοιχεία ΔΦ 30/3733/28-02-2024 (ΑΔΑ:
ΨΤΕΧ46ΨΖ3Π-ΤΡΘ) διαπιστωτική πράξη - απόφαση 5ης
Ανασυγκρότησης της Συγκλήτου του Διεθνούς Πανεπιστημίου της Ελλάδος για το Ακαδημαϊκό Έτος 2023-2024
του Πρύτανη του ΔΙ.ΠΑ.Ε.
10. Την υπ’ αρ. 135557/Ζ1/01-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι.
με την κοινωνία και λοιπές διατάξεις” για την οργάνωση
και λειτουργία προγραμμάτων μεταπτυχιακών σπουδών
και λοιπά θέματα».
11. Την υπό στοιχεία ΔΦ 2.1/18852/04-10-2023 πράξη
του Πρύτανη του ΔΙ.ΠΑ.Ε. «Επανασυγκρότηση της Επιτροπής Μεταπτυχιακών Σπουδών του Διεθνούς Πανεπι-
στημίου της Ελλάδος» (ΑΔΑ:6Μ9Ι46ΨΖ3Π-ΖΓ2).
12. Την υπ’ αρ. 06/25-01-2024 (Θέμα 4.α4) απόφαση
της Συνέλευσης της Σχολής Επιστήμης και Τεχνολογίας.
13. Την υπ’ αρ. 02/13-02-2024 (Θέμα 8ο) απόφαση της
συνεδρίασης του Διοικητικού Συμβουλίου του Πανεπιστημιακού Κέντρου Διεθνών Προγραμμάτων Σπουδών.
14. Το υπό στοιχεία ΔΦ 2.1/3382/22-02-2024 διαβιβαστικό της γραμματέα του αυτοτελούς Τμήματος Δι-
οικητικής Υποστήριξης του Πανεπιστημιακού Κέντρου
Διεθνών Προγραμμάτων Σπουδών.
15. Την υπ’ αρ. 4/04-03-2024 (Θέμα 2ο) σύμφωνη γνώμη της Επιτροπής Μεταπτυχιακών Σπουδών του ΔΙ.ΠΑ.Ε..
16. Την υπό στοιχεία ΔΦ 15/4260/05-03-2024 εισήγηση του Αντιπρύτανη Ακαδημαϊκών Υποθέσεων και
Διασφάλισης Ποιότητας του Διεθνούς Πανεπιστημίου
της Ελλάδος.
17. Την υπ’ αρ. 10/12-03-2024 απόφαση της Συνεδρίασης της Συγκλήτου του Διεθνούς Πανεπιστημίου της
Ελλάδος (Θέμα 2ο).
18. Την υπό στοιχεία ADMIN 2480/30-08-2018 απόφαση της Διοικούσας Επιτροπής του ΔΙ.ΠΑ.Ε., «Κανονισμός
Λειτουργίας Προγράμματος Μεταπτυχιακών Σπουδών
του Π.Μ.Σ. “Επιστήμη των Δεδομένων” (MSc in Data
Science)» (Β’ 3925).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
28 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1955
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1955/28.03.2024
19. Την υπό στοιχεία ΔΦ 15/2677/15-02-2022 απόφαση της Διοικούσας Επιτροπής του ΔΙ.ΠΑ.Ε. «Τροποποίη-
ση του Κανονισμού του Προγράμματος Μεταπτυχιακών
Σπουδών, με τίτλο “Eπιστήμη των Δεδομένων (MSc in
Data Science)”, του Τμήματος Επιστήμης και Τεχνολογίας
της Σχολής Επιστήμης και Τεχνολογίας του Πανεπιστημιακού Κέντρου Διεθνών Προγραμμάτων Σπουδών του
Διεθνούς Πανεπιστημίου της Ελλάδος» (Β’ 1058).
20. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του κρατικού
προϋπολογισμού, αποφασίζει:
Την αποδοχή της υπ’ αρ. 06/25-01-2024 (Θέμα 4.α4)
απόφασης της Συνέλευσης της Σχολής Επιστήμης και
Τεχνολογίας, του Πανεπιστημιακού Κέντρου Διεθνών
Προγραμμάτων Σπουδών, της υπ’ αρ. 02/13- 02-2024
(Θέμα 8ο) απόφασης του Διοικητικού Συμβουλίου, του
Πανεπιστημιακού Κέντρου Διεθνών Προγραμμάτων
Σπουδών και της υπ’ αρ. 4/04-03-2024 (Θέμα 2ο) σύμφωνης γνώμης της Επιτροπής Μεταπτυχιακών Σπουδών,
και την έγκριση της τροποποίησης του κανονισμού του
Προγράμματος Μεταπτυχιακών Σπουδών με τίτλο «Επιστήμη των Δεδομένων» (MSc in Data Science), του Τμή-
ματος Επιστήμης και Τεχνολογίας της Σχολής Επιστήμης
και Τεχνολογίας του Πανεπιστημιακού Κέντρου Διεθνών
Προγραμμάτων Σπουδών του Διεθνούς Πανεπιστημίου
της Ελλάδος, ως ακολούθως:
i) Το άρθρο 3 Όργανα Διοίκησης του Προγράμματος Μεταπτυχιακών Σπουδών τροποποιείται ως εξής:
Αρμόδια όργανα για την οργάνωση και λειτουργία του
Π.Μ.Σ. είναι: α) η Σύγκλητος του ΔΙ.ΠΑ.Ε., β) το Διοικητικό
συμβούλιο του Πανεπιστημιακού Κέντρου Διεθνών Προγραμμάτων Σπουδών (ΠΑ.ΚΕ.ΔΙ.Π.Σ.), γ) η Συνέλευση του
Τμήματος Επιστήμης και Τεχνολογίας, δ) η Συντονιστική
Επιτροπή (Σ.Ε.), και ε) ο Διευθυντής του ΠΜΣ.
Οι αρμοδιότητες και η σύνθεση των παραπάνω οργάνων ορίζονται από τα άρθρα 81, 82, 455 παρ. 3 του
ν. 4957/2022 ή την εκάστοτε κείμενη νομοθεσία.
ii) Η παρ. 1 του άρθρου 6 Κατηγορίες υποψηφίων για
φοίτηση στο Πρόγραμμα Μεταπτυχιακών Σπουδών «Επιστήμη των Δεδομένων» (MSc in Data Science) - Προϋπο-
θέσεις εισαγωγής -Δικαιολογητικά - Αριθμός εισακτέων
φοιτητών τροποποιείται ως εξής:
1. Το Π.Μ.Σ. απευθύνεται σε κάτοχους τίτλου του πρώτου κύκλου σπουδών Α.Ε.Ι. της ημεδαπής ή ομοταγών
ιδρυμάτων της αλλοδαπής, με γνωστικό αντικείμενο ίδιο
ή συναφές με το γνωστικό αντικείμενο του προγράμματος.
Η αρμόδια Γραμματεία ελέγχει αν το ίδρυμα απονομής
του τίτλου αλλοδαπού ιδρύματος ανήκει στο Εθνικό Μητρώο Αναγνωρισμένων Ιδρυμάτων της αλλοδαπής και
αν ο τύπος του τίτλου αυτού ανήκει στο Εθνικό Μητρώο
Τύπων Τίτλων Σπουδών Αναγνωρισμένων Ιδρυμάτων
που είναι αναρτημένα στον ιστότοπο του ΔΟΑΤΑΠ.
Στο Π.Μ.Σ. γίνονται δεκτοί, μετά από επιλογή, πτυχιούχοι Α.Ε.Ι. πανεπιστημιακής και τεχνολογικής κατεύθυν-
σης της ημεδαπής ή ομοταγών αναγνωρισμένων ιδρυμάτων της αλλοδαπής, με ειδικότητα στην Τεχνολογία και
τις Θετικές Επιστήμες ή σε άλλες συναφείς ειδικότητες
όπως Διπλωματούχοι Τμημάτων Πολυτεχνικών Σχολών,
Πτυχιούχοι Τμημάτων Τ.Ε.Ι. Τεχνολογικής Κατεύθυνσης,
Πτυχιούχοι Τμημάτων Μαθηματικών και Φυσικής. Κατ’
εξαίρεση μπορεί να γίνουν δεκτοί Πτυχιούχοι άλλων
ειδικοτήτων που αποδεικνύουν κατάλληλο επίπεδο
γνώσεων στο αντικείμενο του Π.Μ.Σ.. Στο Π.Μ.Σ. μπορούν να πραγματοποιηθούν έως 2 κύκλοι εισαγωγής
ανά ακαδημαϊκό έτος.
iii) Η παράγραφος 8 του άρθρου 7 Αξιολόγηση Αιτήσεων - Κριτήρια Επιλογής Φοιτητών τροποποιείται ως εξής:
8. Τα μέλη των κατηγοριών Ε.Ε.Π., καθώς και Ε.ΔΙ.Π. και
Ε.Τ.Ε.Π. μπορούν μετά από αίτησή τους να εγγραφούν ως
υπεράριθμοι/ες, και μόνο ένας κατ’ έτος και ανά Π.Μ.Σ.,
εφόσον υπηρετούν στο οικείο Τμήμα και ο τίτλος σπουδών και το έργο που επιτελούν στο οικείο Τμήμα είναι
συναφές με το αντικείμενο του Π.Μ.Σ.
iv) Η παρ. 3 του άρθρου 11 Αναστολή Φοίτησης - Διαγραφή τροποποιείται ως εξής:
3. Διαγραφή φοιτητή από το Π.Μ.Σ. δύναται να πραγματοποιηθεί κατόπιν εισήγησης της Σ.Ε., κατόπιν κλήσε-
ως σε ακρόαση, με αιτιολογημένη απόφαση της Π.Γ.Σ.,
για τους ακόλουθους λόγους:
α) Κατόπιν αιτήσεως του φοιτητή.
β) Λόγω πειθαρχικού παραπτώματος, όπως περιγράφεται από την κείμενη νομοθεσία.
γ) Αποτυχία να εξεταστεί επιτυχώς σε συνολικά δέκα
(10) μαθήματα εντός του μέγιστου προβλεπόμενου χρονικού διαστήματος.
δ) Αποτυχία ολοκλήρωσης ή επιτυχούς εξέτασης της
Διπλωματικής Εργασίας εντός του μέγιστου προβλεπόμενου χρονικού διαστήματος ή απόρριψη αυτής για
δεύτερη φορά.
ε) Μη αιτιολογημένη υπέρβαση του εγκεκριμένου
χρόνου αναστολής.
στ) Μη ανανέωσης εγγραφής.
ζ) Υπέρβαση του ορίου απουσιών σε δύο (2) ή περισσότερα μαθήματα.
η) Παραμέληση καθηκόντων και υποχρεώσεων που
απορρέουν από το Πρόγραμμα Σπουδών και τον παρόντα Κανονισμό.
Στους φοιτητές χορηγείται δικαίωμα υποβολής αίτησης θεραπείας σύμφωνα με τον Κώδικα Διοικητικής
Διαδικασίας, όπως εκάστοτε ισχύει. Οι περιπτώσεις λογοκλοπής εντοπίζονται κατ’ αντικειμενική κρίση βάσει
ειδικού λογισμικού που ερευνά και εντοπίζει τη λογοκλοπή και οι σχετικές κυρώσεις αντιμετωπίζονται βάσει της
κείμενης νομοθεσίας. Σε κάθε περίπτωση διαγραφής του
μεταπτυχιακού φοιτητή, δεν επιστρέφεται η τυχόν καταβληθείσα οικονομική συμμετοχή των φοιτητών, ενώ του
παρέχεται βεβαίωση επιτυχούς παρακολούθησης των
μαθημάτων όπου έλαβε προβιβάσιμο βαθμό κατόπιν
σχετικής αιτήσεώς του.
v) Οι παρ. 2 και 6 του άρθρου 12 Διδακτικό Προσωπικό - Διεξαγωγή Εκπαιδευτικού Έργου τροποποιούνται
ως εξής:
2. Το διδακτικό έργο του Π.Μ.Σ. ανατίθεται, με απόφαση της Σ.Τ., κατόπιν εισήγησης της Σ.Ε. του Π.Μ.Σ.,
εφόσον υφίσταται, άλλως του Διευθυντή του Π.Μ.Σ., στις
ακόλουθες κατηγορίες διδασκόντων:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1955/28.03.2024
κού Εργαστηριακού Προσωπικού (Ε.Τ.Ε.Π.) του Τμήματος
ή άλλων Τμημάτων του ίδιου ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού
Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών τους.
β) Ομότιμους Καθηγητές ή αφυπηρετήσαντα μέλη
Δ.Ε.Π. του Τμήματος ή άλλων Τμημάτων του ιδίου ή άλλου Α.Ε.Ι..
γ) Συνεργαζόμενους καθηγητές.
δ) Εντεταλμένους διδάσκοντες.
ε) Επισκέπτες καθηγητές ή επισκέπτες ερευνητές.
στ) Ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής.
ζ) Επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ..
6. Στην περίπτωση ανάθεσης διδασκαλίας σε ομότιμους καθηγητές ή αφυπηρεστήσαντα μέλη ΔΕΠ ή μέλη
ΔΕΠ άλλων Τμημάτων του οικείου Τμήματος ή άλλων
ΑΕΙ τυγχάνουν εφαρμογής οι διατάξεις της κείμενης νομοθεσίας.
vi) Οι παρ. 2 και 4 του άρθρου 22 Τέλη Φοίτησης - Υποτροφίες τροποποιούνται ως εξής:
2. Βάσει της κείμενης νομοθεσίας, εγγεγραμμένοι
στο Π.Μ.Σ. δύνανται να φοιτούν δωρεάν ή να τύχουν
απαλλαγής κατά το ήμισυ (50%), εφόσον πληρούν τα
οικονομικά ή κοινωνικά κριτήρια της κείμενης νομοθεσίας. Προϋπόθεση για τη χορήγηση του προηγούμενου
δικαιώματος είναι η πλήρωση προϋποθέσεων αριστείας
κατά τον πρώτο κύκλο σπουδών, που αντιστοιχεί κατ’
ελάχιστον στην κατοχή βαθμού ίσου ή ανώτερου του
επτάμιση με άριστα στα δέκα (7,5/10), εφόσον η αξιολόγηση στον βασικό τίτλο σπουδών που προσκομίζεται για
την εισαγωγή στο Π.Μ.Σ. έχει πραγματοποιηθεί σύμφωνα
με τη δεκάβαθμη κλίμακα αξιολόγησης Α.Ε.Ι. της ημεδαπής, άλλως το κριτήριο αυτό εφαρμόζεται αναλογικά
σύμφωνα με την εκάστοτε κλίμακα αξιολόγησης, εφόσον ο προσκομιζόμενος τίτλος σπουδών έχει χορηγη-
θεί από Ίδρυμα της αλλοδαπής..Σε κάθε περίπτωση, οι
απαλλασσόμενοι φοιτητές δεν ξεπερνούν το ποσοστό
του τριάντα τοις εκατό (30%) του συνολικού αριθμού
των φοιτητών που εισάγονται στο Π.Μ.Σ. Αν, κατά τον
αριθμητικό υπολογισμό του αριθμού των δικαιούχων
απαλλαγής από τα τέλη φοίτησης προκύπτει δεκαδικός
αριθμός, γίνεται στρογγυλοποίηση στην πλησιέστερη
ακέραιη μονάδα. Αν οι δικαιούχοι υπερβαίνουν το ποσοστό αυτό, επιλέγονται με σειρά φθίνουσας κατάταξης
έως τη συμπλήρωση του αριθμού.
4. Δεν δικαιούνται απαλλαγής από τα τέλη φοίτησης
πολίτες τρίτων χωρών.
vii) Το άρθρο 23 Πόροι του Π.Μ.Σ. - Διαχείριση εσόδων
τροποποιείται ως εξής:
1. Οι πόροι του Π.Μ.Σ. δύνανται να προέρχονται από:
α) Τέλη φοίτησης,
β) δωρεές, χορηγίες και πάσης φύσεως οικονομικές
ενισχύσεις,
γ) κληροδοτήματα,
δ) πόρους από ερευνητικά έργα ή προγράμματα,
ε) ιδίους πόρους του Ανώτατου Εκπαιδευτικού Ιδρύματος (Α.Ε.Ι.) και
στ) τον κρατικό προϋπολογισμό ή το πρόγραμμα δημοσίων επενδύσεων.
2. Για την παρακολούθηση του Π.Μ.Σ. οι φοιτητές μερικής ή πλήρους φοίτησης καταβάλλουν τέλη φοίτη-
σης, όπως ορίζεται στο σχετικό άρθρο του παρόντος
κανονισμού.
3. Η διαχείριση των πόρων του Π.Μ.Σ. πραγματοποιείται από τον Ειδικό Λογαριασμό Κονδυλίων Έρευνας
(Ε.Λ.Κ.Ε.) του ΔΙ.ΠΑ.Ε..
4. Οι πόροι κατανέμονται ως εξής:
α) Ποσό που αντιστοιχεί στο τριάντα τοις εκατό (30%)
των συνολικών εσόδων που προέρχονται από τέλη φοίτησης παρακρατείται από τον Ε.Λ.Κ.Ε. Στο ποσό αυτό
συμπεριλαμβάνεται το ποσοστό παρακράτησης υπέρ
του Ε.Λ.Κ.Ε. για την οικονομική διαχείριση των Π.Μ.Σ. Στα
έσοδα του Π.Μ.Σ. των περ. β) έως δ) της παρ. 1 πραγματοποιείται η παρακράτηση υπέρ Ε.Λ.Κ.Ε. που ισχύει για
τα έσοδα από αντίστοιχες πηγές χρηματοδότησης.
β) Το υπόλοιπο ποσό των συνολικών εσόδων του
Π.Μ.Σ. διατίθεται για την κάλυψη των λειτουργικών δαπανών του Π.Μ.Σ..
4. Ο Διευθυντής του Π.Μ.Σ., ως Επιστημονικά Υπεύθυνος του αντίστοιχου έργου, εκδίδει και υπογράφει τις
εντολές πληρωμής των σχετικών δαπανών και συνυπογράφει τις συμβάσεις ανάθεσης έργου, σύμφωνα με τον
εγκεκριμένο προϋπολογισμό. Επιπλέον, ευθύνεται για
την ορθή υλοποίηση και πιστοποίηση του φυσικού αντικειμένου του Π.Μ.Σ. και τη σκοπιμότητα των δαπανών
που συνδέονται με την εκτέλεσή του και παρακολουθεί
το οικονομικό αντικείμενό του. Ο Διευθυντής του Π.Μ.Σ.
δύναται να αιτηθεί από την Επιτροπή Ερευνών του Ειδικού Λογαριασμού Κονδυλίων Έρευνας τον ορισμό
Αναπληρωτή Επιστημονικού Υπευθύνου για τις ανάγκες
οικονομικής διαχείρισης του Π.Μ.Σ.. Για την αξιολόγηση
της αναγκαιότητας το αίτημα του Διευθυντή του Π.Μ.Σ.
πρέπει να συνοδεύεται από απόφαση της Συνέλευση
Τμήματος.
5. Ο προϋπολογισμός του Π.Μ.Σ. δύναται να αναμορφώνεται με απόφαση της Σ.Ε. κατόπιν εισήγησης του
Διευθυντή.
6. Τα ποσά της οικονομικής συμμετοχής των φοιτητών
και των παραβόλων κατατίθενται στις Τράπεζες με τις
οποίες συνεργάζεται ο Ειδικός Λογαριασμός Κονδυλίων
Έρευνας (Ε.Λ.Κ.Ε.) του Διεθνούς Πανεπιστήμιου της Ελλάδος Αντίγραφο του αποδεικτικού στοιχείου της κατάθε-
σης πρέπει να προσκομίζεται στον Ε.Λ.Κ.Ε. του Διεθνούς
Πανεπιστήμιου της Ελλάδος με οποιονδήποτε πρόσφορο τρόπο (π.χ. μέσω της Γραμματείας του Προγράμματος,
ταχυδρομείο, fax, κ.λπ.). Ο Ε.Λ.Κ.Ε. του Διεθνούς Πανεπιστήμιου της Ελλάδος τηρεί ξεχωριστό λογαριασμό για το
συγκεκριμένο Πρόγραμμα Μεταπτυχιακών Σπουδών.»
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 13 Μαρτίου 2024
Ο Πρύτανης
ΣΤΑΜΑΤΙΟΣ ΑΓΓΕΛΟΠΟΥΛΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1955/28.03.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201955.pdf | Tokens: 16794]